בית ספר "דקל" מושתת על ערכי הדיאלוג, המימוש העצמי והערבות החברתית. שנות בית הספר היסודי הן השנים בו מתעצב התלמיד, מתעצבות אישיותו, דעותיו ועמדותיו, ולבית הספר חלק משמעותי בתהליך עיצוב זה. לפיכך, אנו שמים את החינוך הערכי במרכז עשייתנו ושואפים לתת לתלמידינו כלים לפיתוח המודעות לעצמם ולסביבתם.

אנו בבית ספר "דקל" שואפים שתלמידינו יצאו מבית הספר מצויידים בכלים להצבת מטרות וסלילת הדרך להגשימן.

לשם כך אנו יוצרים עבורם בבית הספר התנסויות מגוונות לביטוי אישי, התבוננות פנימית, רפלקציה ועבודת צוות. בהתנסויות אלו התלמידים רוכשים מיומנויות אשר ישרתו אותם בסלילת המשך דרכם כבוגרים.

אנו שמים דגש רב על מתן מענה לייחודיות שבכל ילד וילדה וביטוי של חזקותיהם, תוך חינוך לדיאלוג ולנתינה. אני מאמינה כי תלמיד אשר יחוש כי הוא יכול לבטא את ייחודיותו בבית הספר, ויחווה עבודת צוות פורייה עם חבריו, ירגיש שייכות לבית הספר והמוטיבציה הלימודית שלו תגבר.

הדיאלוג הינו חוט שני העובר בכל העשייה הבית ספרית - של התלמידים, הצוות וההורים. נמשיך ונעמיק את הדיאלוג באמצעות מפגשי פורום של תלמידים, צוות והורים בהרכבים שונים ובמפגשים עם הקהילה.

אני מאמינה כי דיאלוג פורה הינו מפתח להצלחה, בבית הספר ובחיים ופועלת לקידומו בקרב התלמידים ובינם לבין סביבתם.

אתי אבני

מנהלת בית הספר